# Vejledning til afsluttende rapport for projekter støttet af Udviklingspuljen for folkebiblioteker og pædagogiske læringscentre

Når et projekt støttet af Udviklingspuljen for folkebiblioteker og pædagogiske læringscentre afsluttes, skal der indsendes en afsluttende rapport. Rapporten skal redegøre for projektets erfaringer, således at andre folkebiblioteker eller pædagogiske læringscentre kan få gavn af disse.

Det er op til det enkelte projekt, hvordan den afsluttende rapport sættes op, blot der redegøres for nedenstående punkter i rapporten.

**Projektoplysninger:**

* Projekttitel, Projektejer, projektleder, projektnummer, projekttid (fra og til)
* Samarbejdspartnere
* Baggrund (hvorfor dette projekt?) - Formål
* Målgruppe
* Hvor mange deltagere var involveret/ har fået gavn af projektet?
* Hvilke metoder har projektet brugt/bygget på?
* Hvilke og hvor mange forskellige aktiviteter er gennemført?
* Hvad er den samlede vurdering af projektets succes/ hvad var succeskriterierne?

**Projektets mål:**

* Er de mål for projektet, der blev angivet i ansøgningen, blevet opfyldt?
* Hvordan er de blevet opfyldt?
* Hvad er de vigtigste grunde til, at projektet kunne nå sine mål?
* Hvis ikke alle mål er opfyldt – hvorfor har projektet ikke nået sine mål?

**Resultater og erfaringer:**

* Har projektet haft den forventede relevans for målgruppen?
* Hvilke udfordringer har projektet oplevet undervejs?
* Hvordan har I løst/imødekommet udfordringerne undervejs?
* Var projektet anstrengelserne værd? – hvorfor/ hvorfor ikke?
* Hvilke erfaringer har I gjort jer i forbindelse med projektets samarbejdsrelationer?
* Hvad kunne være gjort bedre i projektet?
* Hvilke af projektets erfaringer videreføres i andre sammenhænge?
* Hvordan kan andre biblioteker blive inspireret af jeres projekt og de erfaringer, I har gjort?
* Hvad er de bedste råd til andre biblioteker, der ønsker at implementere projektets erfaringer?

Ud over ovenstående punkter, er I velkomne til at bidrage med flere punkter og bilagsmateriale.

Eksempler herpå:

* Deltagernes tilfredshed
* Deltagernes udsagn/kommentarer
* Metodeoversigt
* Redskaber udviklet i projektet
* Billedmateriale